བརྒྱ་ལ་འབུ་བརྐོ་མང་ཚོགས་དག་བདེ་བླག་ངང་ཕ་ཡུལ་དུ་ཐོན་པའི་དབང་དུ་བཏང་ནའང་ཤི་གསོག་རོ་གསོག་བྱས་པའི་དབྱར་རྩྭ་རྣམས་གཞན་དུ་བཙོངས་རྒྱུ་ནི་ཁོ་ཚོར་མཚོན་ན་ཤིན་ཏུ་ནས་དཀའ་ཁག་ཆགས་བསྡད་ཡོད་པ་རེད།གཅིག་ན་ཚོང་ལས་ཀྱི་ཉམས་མྱོང་མེད་པ་དང་གཉིས་ན་རྒྱལ་སྤྱིའི་ཚོང་རྭའི་སྒང་གི་རིན་གོང་སོགས་ག་འདྲ་ཡིན་པ་ཤེས་མཁན་མེད་ལ་གསུམ་ན་ཟི་ལིང་གྲོང་ཁྱེར་ཆུང་ཆུང་འདི་ལས་རྒྱལ་ནང་གི་གྲོང་ཁྱེར་དག་ལ་ཉུལ་ནས་ཉོ་འཚོང་བྱེད་ཐུབ་མཁན་དེ་བས་ཀྱང་མེད་པས་ཟི་ལིང་གི་གཡོ་ཚོང་བ་རྒྱ་དང་ཁ་ཆེ་ད་དུང་བོད་པའི་མི་རྐྱང་ཧམ་ཅན་སྐོར་ཞིག་བརྒྱུད་མར་༼ཁྱི་སྤྱང་ངན་འབྲེལ་༽བྱས་ཏེ་ཉོ་སྡུད་བྱེད་ཀྱིན་པ་དག་ལ་མི་སྤྲོད་ཐབས་མེད་བྱུང་ཡོད་པ་རེད།